sagorsarker/bangla-wikipedia huggingface dataset:
বানৌজা অদম্য

বাংলাদেশ নৌবাহিনী জাহাজ (সংক্ষেপেঃ বানৌজা) অদম্য বাংলাদেশ নৌবাহিনীর একটি গুরুত্বপূর্ণ প্যাট্রোল ক্রাফট, যা পদ্মা-শ্রেণীর প্রথম ব্যাচের অন্তর্ভুক্ত। গণপ্রজাতন্ত্রী চীনের কারিগরি ও প্রযুক্তিগত সহায়তায় এটি খুলনা শিপইয়ার্ড লিমিটেডে নির্মিত হয়।
বর্তমানে, বানৌজা অদম্য ২৬ প্যাট্রোল ক্রাফট স্কোয়াড্রনের অধীনে পরিচালিত হচ্ছে। এর প্রধান কার্যক্রমগুলো নিম্নরূপ:
বানৌজা অদম্য বাংলাদেশের সমুদ্রসীমা সুরক্ষায় এবং সামুদ্রিক নিরাপত্তা বিধানে একটি অপরিহার্য সম্পদ হিসেবে বিবেচিত।
বাংলাদেশ নৌবাহিনীর জাহাজ বানৌজা অদম্য নির্মাণ একটি গুরুত্বপূর্ণ মাইলফলক, কারণ এটি খুলনা শিপইয়ার্ড লিমিটেড-এ নির্মিত প্রথম দেশীয় প্রযুক্তির যুদ্ধজাহাজ। এর নির্মাণ ইতিহাস নিম্নরূপ:
বানৌজা অদম্য নির্মাণের প্রেক্ষাপট: 
নির্মাণ প্রক্রিয়া ও সময়রেখা:
গুরুত্ব ও অবদান:
বানৌজা অদম্য, বাংলাদেশ নৌবাহিনীর একটি গুরুত্বপূর্ণ প্যাট্রোল ক্র্যাফট, প্রতিষ্ঠার পর থেকে দেশের সামুদ্রিক ও উপকূলীয় নিরাপত্তা রক্ষায় নিরলসভাবে কাজ করে যাচ্ছে। এর কর্মজীবনে অর্জিত সাফল্য এবং বহুমুখী অবদান এটিকে বাংলাদেশ নৌবাহিনীর একটি অপরিহার্য অংশ হিসেবে প্রতিষ্ঠিত করেছে।
বানৌজা অদম্য তার কর্মজীবনের প্রতিটি ধাপে দেশের সমুদ্রসীমার নিরাপত্তা, সম্পদ রক্ষা এবং জনকল্যাণে অসামান্য অবদান রেখেছে। এর নিরলস কর্মতৎপরতা বাংলাদেশ নৌবাহিনীর সক্ষমতা এবং পেশাদারিত্বের এক উজ্জ্বল দৃষ্টান্ত স্থাপন করেছে। ভবিষ্যতে এটি দেশের সামুদ্রিক নিরাপত্তা নিশ্চিতকরণে আরও গুরুত্বপূর্ণ ভূমিকা পালন করবে বলে আশা করা যায়।
বাংলাদেশ নৌবাহিনীর জাহাজ বানৌজা অদম্য দেশের সমুদ্রসীমা সুরক্ষায় নিয়োজিত একটি গুরুত্বপূর্ণ সম্পদ। এর উল্লেখযোগ্য বৈশিষ্ট্যগুলো নিচে উল্লেখ করা হলো:
প্রপালশন সিস্টেম:
নেভিগেশন ও অনুসন্ধান সরঞ্জাম:
বানৌজা অদম্য জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
যুক্তি কাপুর

যুক্তি কাপুর হচ্ছেন একজন ভারতীয় টেলিভিশন অভিনেত্রী। তিনি বেশ কয়েকটি টেলিভিশন ধারাবাহিকে অভিনয় হয়েছেন। তিনি ২০১৫ সালে উভার মাধ্যমে চলচ্চিত্র জগতে আত্মপ্রকাশ করেছেন। তিনি দূরদর্শনে সম্প্রচারিত নানহি সি কালি মেরি লাডলি নামক এক ফ্যামিলি ধারাবাহিকে অভিনয় করেছেন। এছাড়াও তিনি কালারসে সম্প্রচারিত বালিকা বধু এবং স্টার প্লাসে সম্প্রচারিত সিয়া কে রামে অভিনয় করেছেন।এছাড়া তিনি অ্যান্ডটিভিতে প্রচারিত অগ্নিফেরাতে ও অভিনয় করেছেন। বর্তমানে তিনি স্টার প্লাসের "নমঃ -লক্ষ্মীনারায়ণ(টেলিভিশন ধারাবাহিক) এ দেবী লক্ষ্মীর ভূমিকায় অভিনয় করছেন।"
স্টার গোল্ড

স্টার গোল্ড হচ্ছে একটি হিন্দি ভাষার চলচ্চিত্র চ্যানেল যেটি, স্টার ইন্ডিয়া নেটওয়ার্কের অংশ হিসেবে পরিচালিত টেলিভিশন চ্যানেল। চ্যানেলটি সম্পূর্ণভাবে ওয়াল্ট ডিজনি কোম্পানি ভারত-এর মালিকানাধীন।
এস. শঙ্কর

শঙ্কর শনমুগাম (জন্ম: ১৭ই অগাস্ট, ১৯৬৩), এস. শঙ্কর বা শঙ্কর নামে অধিক পরিচিত, হলেন একজন ভারতীয় চলচ্চিত্র পরিচালক। তিনি প্রধানত তামিল চলচ্চিত্রে কাজ করেন। তিনি ভারতের অন্যতম সেরা এবং সর্বোচ্চ পারিশ্রমিকপ্রাপ্ত চলচ্চিত্র পরিচালক। তার চলচ্চিত্রগুলি সাধারণত সমসাময়িক সামাজিক সমস্যা, সতর্ক থিম এবং অত্যাধুনিক প্রযুক্তি এবং ভিএফএক্সের ব্যবহার নিয়ে কাজ করে ।
তিনি কে. টি. কুঞ্জুমোন-এর প্রযোজনায় "জেন্টেলম্যান" (১৯৯৩) ছবি পরিচালনার মাধ্যমে প্রথম পরিচালনায় পদার্পণ করেন, সেই ছবির জন্য তাকে শ্রেষ্ঠ পরিচালক বিভাগে ফিল্মফেয়ার পুরস্কার - তামিল ও শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কার পুরস্কার প্রদান করা হয়।
তার দুটি ছবি, "ইন্ডিয়ান" (১৯৯৬) এবং "জিন্স" (১৯৯৮), ভারতীয় প্রাতিষ্ঠানিক পুরস্কার – সেরা বিদেশী ভাষার ছবি কর্তৃক প্রদানকৃত। এমজিআর বিশ্ববিদ্যালয় তাকে সম্মানসূচক ডক্টরেট প্রদান করে।
শঙ্কর ১৯৬৩ সালে ১৭ই অগাস্ট তামিলনাড়ুর থাঞ্জাভুর জেলার কুম্ভকোণমে জন্ম গ্রহণ করেন। তার পিতামাতা হলো মুথুলক্ষ্মী এবং শানমুগাম। তিনি সেন্ট্রাল পলিটেকনিক কলেজ থেকে মেকানিক্যাল ইঞ্জিনিয়ারিংয়ে ডিপ্লোমা সম্পন্ন করেন এবং চলচ্চিত্র শিল্পে প্রবেশের আগে একটি টাইপরাইটিং কোম্পানিতে কাজ করেন।
চিত্রনাট্যকার হিসেবে এস এ চন্দ্রশেখর তাকে ফিল্ম ইন্ডাস্ট্রিতে নিয়ে আসেন, যিনি ঘটনাক্রমে শঙ্কর এবং তার দলের তৈরি নাটকের স্টেজ শো দেখেছিলেন। যদিও, তিনি একজন অভিনেতা হতে চেয়েছিলেন, তার পরিবর্তে তিনি একজন পরিচালক হতে বেছে নিয়েছিলেন এবং ভারতীয় সিনেমার অন্যতম প্রধান পরিচালক হয়েছিলেন।
শঙ্কর এস. এ. চন্দ্রশেখর ও পাভিত্রণ মতন পরিচালকদের কাছে সহকারী পরিচালক রূপে তার কর্মজীবন শুরু করেছিলেন। হিন্দি চলচ্চিত্রে সহকারী পরিচালকরূপে রাজেশ খান্নার প্রযোজনায় ও জয় শিব শঙ্কর-এর পরিচালনায় পরিচালক এস. এ. চন্দ্রশেখরের নিকট তার প্রথম হাতেখড়ি হয়। ১৯৯৩ সালে, তিনি প্রথম "জেন্টেলম্যান" ছবি দিয়ে মূল পরিচালনায় হাত দেন। যেখানে মূল চরিত্রে অভিনয় করেন অর্জুন সারজা, সেসময়ে তামিল চলচ্চিত্রে যেটি ছিল সর্বোচ্চ বাজেটকৃত ছবি। পরে ছবিটি ভালোভাবে সমাদৃত হয় এবং ব্লকবাস্টার ছবি রূপে স্বীকৃতি পায়।
শংকরের পরিবার তার পিতা শনমুগাম, মাতা মুথুলাক্সমি, তার স্ত্রী হলেন এশ্বরী, দুই কন্যা এবং এক পুত্র নিয়ে গঠিত।
বার্নার্ড জুলিয়েন

বার্নার্ড ডেনিস জুলিয়েন (; জন্ম: ১৩ মার্চ, ১৯৫০) ত্রিনিদাদ ও টোবাগোর কারেনেজ এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর ক্রিকেটে ত্রিনিদাদ ও টোবাগোর প্রতিনিধিত্ব করেছেন। এছাড়াও, কেন্টের পক্ষে প্রথম-শ্রেণীর ইংরেজ কাউন্টি ক্রিকেটে অংশ নিয়েছেন। দলে তিনি মূলতঃ অল-রাউন্ডারের ভূমিকায় অবতীর্ণ হয়েছিলেন। ডানহাতে ব্যাটিংয়ের পাশাপাশি স্লো লেফট-আর্ম কিংবা বামহাতে ফাস্ট-মিডিয়াম বোলিং করতেন বার্নার্ড জুলিয়েন।
২৬ জুলাই, ১৯৭৩ তারিখে ইংল্যান্ডের বিপক্ষে টেস্ট অভিষেক ঘটে বার্নার্ড জুলিয়েনের। লর্ডসে স্বাগতিক ইংল্যান্ডের বিপক্ষে মনোরম সেঞ্চুরি করতে পেরেছিলেন তিনি। এর অল্প কিছুদিন পর ৫ সেপ্টেম্বর তারিখে একই দলের বিপক্ষে ওডিআই অভিষেক ঘটে তার। ১৯৭৫ সালে অনুষ্ঠিত ক্রিকেট বিশ্বকাপের উদ্বোধনী আসরে খেলার সুযোগ হয় তার। ঐ প্রতিযোগিতায় ক্লাইভ লয়েডের নেতৃত্বাধীন ওয়েস্ট ইন্ডিজ দল শিরোপা লাভ করে। ১৯৭৬ সাল শেষে বিশ্বের ১নং ওডিআই খেলোয়াড়ের মর্যাদা লাভ করেন বার্নার্ড জুলিয়েন।
১৯৭৭ সালে ক্যারি প্যাকারের ব্যবস্থাপনায় বিশ্ব সিরিজ ক্রিকেটে অংশ নিয়েছেন। ১৯৮২-৮৩ ও ১৯৮৩-৮৪ মৌসুমে তৎকালীন বিশ্ব ক্রিকেট অঙ্গনে নিষিদ্ধ ঘোষিত দক্ষিণ আফ্রিকায় সফরের ফলে বার্নার্ড জুলিয়েনের খেলোয়াড়ী জীবনের সমাপ্তি ঘটে।
সিকিমি ভাষা

সিক্কিমী ভাষা, যা সিক্কিমী তিব্বতি ভাষা, ভুটিয়া ভাষা বা দেনজোংকা ভাষা নামেও পরিচিত, একটি দক্ষিণ তিব্বতি ভাষা। সিক্কিম এবং উত্তর-পূর্ব নেপালের ভুটিয়া গোত্রের লোকেরা এই ভাষাতে কথা বলে। ভূটানের জোংখা ভাষার সাথে এর বেশ মিল আছে।
পটিয়া আদর্শ উচ্চ বিদ্যালয়

পটিয়া আদর্শ উচ্চ বিদ্যালয় বাংলাদেশের চট্টগ্রাম জেলার একটি মাধ্যমিক স্তরের শিক্ষাপ্রতিষ্ঠান। ১৮৪৫ সালে প্রতিষ্ঠিত এই শিক্ষাপ্রতিষ্ঠানটিই দীর্ঘদিন ছিলো পুরো দক্ষিণ চট্টগ্রামের একমাত্র শিক্ষাপ্রতিষ্ঠান হিসাবে।
এই শিক্ষাপ্রতিষ্ঠানটি চট্টগ্রামের পটিয়া উপজেলা সদরে অবস্থিত। এর উত্তর-পূর্ব দিকে উপমহাদেশের বিশ্ববিখ্যাত ইসলামি বিশ্ববিদ্যালয় আল জামিয়া আল ইসলামিয়া পাটিয়া অবস্থিত।
এই বিদ্যালয়টি ১৮৪৫ সালে দুর্গা কিংকর দত্ত কর্তৃক একটি প্রাথমিক বিদ্যালয় হিসাবে প্রথমে পটিয়ার ভূর্ষি গ্রামে প্রতিষ্ঠিত হয়, যা পরবর্তীতে স্থানীয় জমিদার মীর ইয়াহিয়ার আর্থিক সহায়তায় জুনিয়র ইংরেজি বিদ্যালয়ে পরিণত হয়। বিদ্যালয়ের প্রথম প্রধান শিক্ষক ছিলেন দুর্গা কিংকর দত্ত নিজেই। ১৮৫৯ সালে বিদ্যালয়টি কলকাতা বিশ্ববিদ্যালয়ের অনুমোদন পায়, ফলে এটি উচ্চ ইংরেজি বিদ্যালয়ের পর্যায়ভুক্ত হয় ও ১৮৬৭ সালে সর্বপ্রথম ব্যাচের ছাত্ররা এই বিদ্যালয় থেকে এন্ট্রাস পরীক্ষায় অংশ নেয়। সেই বছর পরীক্ষার্থীদের মধ্যে থেকে মাত্র একজনই পাস করেছিলেন। তিনি ছিলেন সুচক্রদণ্ডী গ্রামের উমাচরণ খাস্তগীর। ১৯-শতাব্দীর পূর্ব পর্যন্ত এই বিদ্যালয়টি সারা দক্ষিণ চট্টগ্রাম ও কক্সবাজারের মধ্যে একমাত্র বিদ্যালয়টি ছিল।
উচ্চ বিদ্যালয়ে উন্নীত হওয়ার পর বিদ্যালয়ের প্রথম প্রধান শিক্ষক ছিলেন বিক্রমপুরের রসিকচন্দ্র বন্দ্যোপাধ্যায়। ১৯০৭ থেকে ১৯৩৫ সাল পর্যন্ত বিদ্যালয়ের প্রধান শিক্ষক ছিলেন সূর্যকুমার। পটিয়া বিদ্যালয়ে তার শিক্ষকতার সময়কে ‘সূর্যযুগ’ বলা হয়। এ যুগে বিদ্যালয়টির পঠন-পাঠনের মান ব্যাপকভাবে উন্নত হয়।
একবার সীমিত সংখ্যায় বিদ্যালয়ে ছাত্রীদের পড়াশোনা করার অনুমতি দেওয়া হয়েছিল তবে এখন কেবলমাত্র ছাত্ররাই ভর্তি হতে পারে।
বর্তমানে বিদ্যালয়ের ছাত্রসংখ্যা প্রায় এক হাজার দুইশ। আটজন এমপিওভুক্ত শিক্ষকসহ মোট শিক্ষক রয়েছেন ২১ জন। এই বিদ্যালয়ে পাঠাগারে ১০ হাজার বই রয়েছে।
এই প্রতিষ্ঠানের কৃতি শিক্ষার্থীর মধ্যে রয়েছেনঃ
আলিপুর বিধানসভা কেন্দ্র

১৪৮ নং আলিপুর বিধানসভা কেন্দ্র ছিল ভারতের পশ্চিমবঙ্গ রাজ্যের একটি বিধানসভা কেন্দ্র। ১৯৫১ থেকে ১৯৮৬ সাল পর্যন্ত এই কেন্দ্রটি ছিল চব্বিশ পরগনা জেলার অন্তর্গত। এরপর কেন্দ্রটি নবগঠিত দক্ষিণ চব্বিশ পরগনা জেলার অন্তর্ভুক্ত হয়। এটি ছিল কলকাতা দক্ষিণ লোকসভা কেন্দ্রের অধিভুক্ত একটি বিধানসভা কেন্দ্র। এই কেন্দ্রের প্রায় অর্ধেক ভোটার ছিলেন বস্তিবাসী।
২০০২ সালে গঠিত সীমানা পুনর্নির্ধারণ কমিশনের নির্দেশিকা অনুযায়ী, ২০১১ সালের বিধানসভা নির্বাচনের প্রাক্কালে এই কেন্দ্রটি অবলুপ্ত হয়।
১৯৫৭ ও ১৯৬২ সালের নির্বাচনে ভারতের কমিউনিস্ট পার্টি প্রার্থী সোমনাথ লাহিড়ী এই কেন্দ্র থেকে জয়লাভ করেছিলেন। ১৯৬৭ ও ১৯৬৯ সালে ভারতের কমিউনিস্ট পার্টি প্রার্থী মণি সান্যাল এই কেন্দ্র থেকে জয়লাভ করেন। ১৯৭১ ও ১৯৭২ সালে ভারতীয় জাতীয় কংগ্রেস প্রার্থী কানাইলাল সরকার এই কেন্দ্র থেকে জয়লাভ করেছিলেন। 
১৯৫১ সালে স্বাধীন ভারতের প্রথম নির্বাচনে ভারতীয় জাতীয় কংগ্রেস প্রার্থী সত্যেন্দ্রকুমার বসু আলিপুর বিধানসভা কেন্দ্র থেকে জয়লাভ করেছিলেন।
১৯৭৭ সালে ভারতের কমিউনিস্ট পার্টি (মার্ক্সবাদী) প্রার্থী অশোককুমার বসু জনতা পার্টি প্রার্থী সজলবরণ চট্টোপাধ্যায়কে পরাজিত করে আলিপুর বিধানসভা কেন্দ্র থেকে বিধায়ক নির্বাচিত হয়েছিলেন। ১৯৮২ সালে ভারতীয় জাতীয় কংগ্রেস প্রার্থী অনুপকুমার চন্দ্র তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী অশোককুমার বসুকে পরাজিত করেছিলেন। ভারতীয় জাতীয় কংগ্রেস প্রার্থী সৌগত রায় ১৯৯৬ সালে ভারতের কমিউনিস্ট পার্টি (মার্ক্সবাদী) প্রার্থী রবীন্দ্রনাথ রায়চৌধুরীকে, ১৯৯১ সালে ভারতের কমিউনিস্ট পার্টি (মার্ক্সবাদী) প্রার্থী তুহিন রায়চৌধুরীকে এবং ১৯৮৭ সালে ভারতের কমিউনিস্ট পার্টি (মার্ক্সবাদী) প্রার্থী অশোক বসুকে পরাজিত করে বিধায়ক নির্বাচিত হয়েছিলেন। ২০০১ ও ২০০৬ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী তাপস পাল তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী মীরা ভৌমিক (২০০১) ও বিপ্লব চট্টোপাধ্যায়কে (২০০৬) পরাজিত করেন। ২০০৯ সালের উপনির্বাচনে সর্বভারতীয় তৃণমূল কংগ্রেস প্রার্থী ফিরহাদ হাকিম আলিপুর বিধানসভা কেন্দ্র থেকে জয়লাভ করেছিলেন। এই কেন্দ্রের পূর্বতন বিধায়ক তাপস পাল কৃষ্ণনগর লোকসভা কেন্দ্র থেকে সাংসদ নির্বাচিত হওয়ার পর আসনটি শূন্য হয়েছিল।
২০০৬ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী তাপস পাল তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী বিপ্লব চট্টোপাধ্যায়কে পরাজিত করে বিধায়ক নির্বাচিত হয়েছিলেন।
২০০৯ সালে আলিপুর বিধানসভা কেন্দ্রের তৎকালীন বিধায়ক তাপস পাল কৃষ্ণনগর লোকসভা কেন্দ্র থেকে সাংসদ নির্বাচিত হওয়ার পর বিধায়ক পদ থেকে ইস্তফা দেন। সেই কারণ ওই বছর ১০ নভেম্বর এই কেন্দ্রে উপনির্বাচন আয়োজিত হয়। এই উপনির্বাচনে সর্বভারতীয় তৃণমূল কংগ্রেস প্রার্থী ফিরহাদ হাকিম তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী কৌস্তভ চট্টোপাধ্যায়কে পরাজিত করে বিধায়ক নির্বাচিত হন।
মদনগোপাল জীউ মন্দির

মদনগোপাল জীউ মন্দির হলো একটি মন্দির যা পশ্চিমবঙ্গের সামতার কাছে মেল্লক গ্রামে অবস্থিত। এই মন্দিরটি "গোপালের মন্দির" হিসেবে স্থানীয়ভাবে পরিচিত।
এই মন্দিরটি "আটচালা" (৮ চালা ঢালু ছাদ) পোড়ামাটি দ্বারা অলঙ্কৃত। এটি ১৭শ তম শতাব্দীতে মুকুণ্ডপ্রসাদ রায়চৌধুরী, মেল্লকের রায়চৌধুরী বংশের গোত্র জমিদার দ্বারা নির্মিত।
চাঁপা চন্দন ব্রত

চাঁপা চন্দন ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি ব্রত। গ্রামীণ বাংলার বাঙালি হিন্দুঘরের কুমারী মেয়েরা জৈষ্ঠমাসব্যাপী এই ব্রত পালন করে। ব্রতের উদ্দেশ্য হল মহাদেব শিবের মতো রূপগুণান্বিত স্বামী লাভ।
গ্রাম-বাংলার বসতবাড়ির মেঠো আঙিনায়, পুকুরপাড়ে বা বাগানে এই ব্রত করা হয়। মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।
চাঁপা চন্দন ব্রত পালনের প্রথম পর্যায়ে প্রয়োজনীয় উপকরণ অর্থাৎ কনকচাঁপা ফুল, চন্দন, গঙ্গামাটি বা যে কোনও নদীতীরের মাটি, দুধ, ঘি ও মধু সংগ্রহ করতে হয়। ৬৪টি কনকচাঁপা ফুল বৈশাখ মাসে যোগাড় করে সাদা চন্দন মাখিয়ে শুকিয়ে রাখতে হয়।
দ্বিতীয় পর্যায়ে ১লা জৈষ্ঠ থেকে প্রত্যেক দিন সকালে স্নান করে মাটি দিয়ে শিবমূর্তি গড়ে একটি পিতলের রেকাবে বসিয়ে সেটিকে দুধ দিয়ে স্নান করাতে হয়। তারপর ঘি, মধু মাখিয়ে চাঁপা ফুল দিয়ে শিবপূজা করতে হয়।
জগমোহন গোসাঈ

জগমোহন গোসাঈ জন্ম অনুমানিক ১৪৫০ ইংরেজি সন । ছিলেন বৈষ্ণবী ধর্মগুরু ও বাউল মতবাদের প্রবর্তক। তাকে আদি বৈষ্ণব ধর্মের প্রবর্তক হিসেবেও গণ্য করা হয়। তার প্রবর্তিত মতবাদ জগন্মোহিনী বাউল মতবাদ হিসেবে বাংলাদেশ তথা সারা ভারত বর্ষে খ্যাত । জগমোহন গোসাই বাংলাদেশের সিলেট বিভাগের হবিগঞ্জজেলার বাঘাসুরা গ্রামে জন্মগ্রহণ করেন,তার পিতার নাম সুরানন্দ,মাতার নাম কমলা। জগমোহন গোসাই শ্রীকৃষ্ণের পাশ্বর্চর এবং ভক্ত, মুরারী গুপ্তের নিকট দীক্ষা প্রাপ্ত হন ।
বাউলদের আদি জগন্মোহনী গোসাঈর মূলমন্ত্র গুরু সত্য । তাই জীবন্ত বা পরলোকগত গুরুকে ঈশ্বর স্ব্ররূপ মেনে ভক্তি,শ্রদ্বা করাকেই সাধনায় প্রধান ভাবতেন । জগমোহনী সম্প্রদায়ের বাউলরা কোন জাতপাতের ধার ধারেনা,এদের মধ্যে ছোয়াছুইর কোন বালাই নেই, এই শ্রেনীর বাউলেরা তিন ভাগে বিভক্ত, গৃহূ, সংযোগী, উদাসী তারা মনে করেন এই জীবনে শ্রষ্টার ভালোবাসা পাওয়া সহজ, কিন্তু তার জন্য প্রচুর সাধনা করতে হবে। সাধনার জন্য নির্ব্বাণ সঙ্গীতকেই উপাসনার অঙ্গ মনে করেন । জগমোহন গোসাঈর শিষ্যের প্রশিষ্য রামকৃষ্ণ গোসাইর মাধ্যম এই মতবাদের বহুল প্রচার হয় । 
জগমোহনী বাউলদের ধর্ম সনাতন । এই ধর্মপালনকারীদের বৈশিষ্ট্যগুলো সাধারণদের থেকে আলাদা। তাদের কাছে মানব ধর্মই পরম ধর্ম হিসেবে বিবেচিত । এজন্য তারা বলেন- কালী কৃষ্ণ গড খোদা কোন নামে নাহি বাধা মন কালী কৃষ্ণ গড খোদা বলো রে।
হবিগঞ্জ সদর উপজেলার মাছুলিয়া গ্রামে তার আখড়া বিদ্যমান। জগন্মোহিনী সম্প্রদায়ের জপতপের মূলমন্ত্র ‘গুরু সত্য'। জগমোহন গোসাইর প্রশিষ্যের রামকৃষ্ণ গোসাঈ বানিয়াচং উপজেলার বিথঙ্গলে যে আখড়া স্থাপন করেছেন এটিকে সর্ব্বৃহ্ত্ত ও প্রধান আখরা হিসেবে ধরা হয় । এ আখড়ার অধীনে প্রায় চারশ' ছোট বড় শাখা আখড়াও আছে। হবিগঞ্জ, নেত্রকোণা, কিশোরগঞ্জ ও সুনামগঞ্জে । রামকৃষ্ণ গোসাঈর বারো জন শিষ্যের নামে বারোটি শাখা প্রতিষ্ঠিত হয়েছে। ঢাকার ফরিদাবাদেও এ সম্প্রদায়ের একটি বড় আখড়া আছে।
বানৌজা অতন্দ্র

বাংলাদেশ নৌবাহিনী জাহাজ (সংক্ষেপেঃ বানৌজা) অতন্দ্র বাংলাদেশ নৌবাহিনীর একটি গুরুত্বপূর্ণ প্যাট্রোল ক্রাফট, যা পদ্মা-শ্রেণীর প্রথম ব্যাচের অন্তর্ভুক্ত। গণপ্রজাতন্ত্রী চীনের কারিগরি ও প্রযুক্তিগত সহায়তায় এটি খুলনা শিপইয়ার্ড লিমিটেডে নির্মিত হয়।
বর্তমানে, বানৌজা অতন্দ্র ২৬ প্যাট্রোল ক্রাফট স্কোয়াড্রনের অধীনে পরিচালিত হচ্ছে। এর প্রধান কার্যক্রমগুলো নিম্নরূপ:
বানৌজা অতন্দ্র বাংলাদেশের সমুদ্রসীমা সুরক্ষায় এবং সামুদ্রিক নিরাপত্তা বিধানে একটি অপরিহার্য সম্পদ হিসেবে বিবেচিত।
বাংলাদেশ নৌবাহিনীর জাহাজ বানৌজা অতন্দ্র নির্মাণ একটি গুরুত্বপূর্ণ মাইলফলক, কারণ এটি খুলনা শিপইয়ার্ড লিমিটেড-এ নির্মিত প্রথম দেশীয় প্রযুক্তির যুদ্ধজাহাজ। এর নির্মাণ ইতিহাস নিম্নরূপ:
বানৌজা অতন্দ্র নির্মাণের প্রেক্ষাপট: 
নির্মাণ প্রক্রিয়া ও সময়রেখা:
গুরুত্ব ও অবদান:
বানৌজা অতন্দ্র, বাংলাদেশ নৌবাহিনীর একটি গুরুত্বপূর্ণ প্যাট্রোল ক্র্যাফট, প্রতিষ্ঠার পর থেকে দেশের সামুদ্রিক ও উপকূলীয় নিরাপত্তা রক্ষায় নিরলসভাবে কাজ করে যাচ্ছে। এর কর্মজীবনে অর্জিত সাফল্য এবং বহুমুখী অবদান এটিকে বাংলাদেশ নৌবাহিনীর একটি অপরিহার্য অংশ হিসেবে প্রতিষ্ঠিত করেছে।
বানৌজা অতন্দ্র তার কর্মজীবনের প্রতিটি ধাপে দেশের সমুদ্রসীমার নিরাপত্তা, সম্পদ রক্ষা এবং জনকল্যাণে অসামান্য অবদান রেখেছে। এর নিরলস কর্মতৎপরতা বাংলাদেশ নৌবাহিনীর সক্ষমতা এবং পেশাদারিত্বের এক উজ্জ্বল দৃষ্টান্ত স্থাপন করেছে। ভবিষ্যতে এটি দেশের সামুদ্রিক নিরাপত্তা নিশ্চিতকরণে আরও গুরুত্বপূর্ণ ভূমিকা পালন করবে বলে আশা করা যায়।
বাংলাদেশ নৌবাহিনীর জাহাজ বানৌজা অতন্দ্র দেশের সমুদ্রসীমা সুরক্ষায় নিয়োজিত একটি গুরুত্বপূর্ণ সম্পদ। এর উল্লেখযোগ্য বৈশিষ্ট্যগুলো নিচে উল্লেখ করা হলো:
প্রপালশন সিস্টেম:
নেভিগেশন ও অনুসন্ধান সরঞ্জাম:
বানৌজা অতন্দ্র জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
বানৌজা পদ্মা (২০১৩)

বাংলাদেশ নৌবাহিনী জাহাজ (সংক্ষেপেঃ বানৌজা) পদ্মা বাংলাদেশ নৌবাহিনীর একটি গুরুত্বপূর্ণ প্যাট্রোল ক্রাফট, যা পদ্মা-শ্রেণীর প্রথম ব্যাচের অন্তর্ভুক্ত। গণপ্রজাতন্ত্রী চীনের কারিগরি ও প্রযুক্তিগত সহায়তায় এটি খুলনা শিপইয়ার্ড লিমিটেডে নির্মিত হয়।
বর্তমানে, বানৌজা পদ্মা ৩১ প্যাট্রোল ক্রাফট স্কোয়াড্রনের অধীনে পরিচালিত হচ্ছে। এর প্রধান কার্যক্রমগুলো নিম্নরূপ:
বানৌজা পদ্মা বাংলাদেশের সমুদ্রসীমা সুরক্ষায় এবং সামুদ্রিক নিরাপত্তা বিধানে একটি অপরিহার্য সম্পদ হিসেবে বিবেচিত।
বাংলাদেশ নৌবাহিনীর জাহাজ বানৌজা পদ্মার নির্মাণ একটি গুরুত্বপূর্ণ মাইলফলক, কারণ এটি খুলনা শিপইয়ার্ড লিমিটেড-এ নির্মিত প্রথম দেশীয় প্রযুক্তির যুদ্ধজাহাজ। এর নির্মাণ ইতিহাস নিম্নরূপ:
বানৌজা পদ্মা নির্মাণের প্রেক্ষাপট: 
নির্মাণ প্রক্রিয়া ও সময়রেখা:
গুরুত্ব ও অবদান:
বানৌজা পদ্মা বাংলাদেশ নৌবাহিনীর একটি গুরুত্বপূর্ণ প্যাট্রোল ক্র্যাফট, যা দেশের সামুদ্রিক ও উপকূলীয় নিরাপত্তা নিশ্চিতকরণে নিরলসভাবে কাজ করে যাচ্ছে। এর কর্মজীবনে এটি বিভিন্ন গুরুত্বপূর্ণ দায়িত্ব সফলভাবে সম্পন্ন করেছে, যা দেশের সার্বভৌমত্ব রক্ষা এবং অর্থনৈতিক কার্যক্রমে সহায়তা করে আসছে।
কর্মজীবনের উল্লেখযোগ্য দিকসমূহ:
বানৌজা পদ্মার এই বহুমুখী কার্যক্রম দেশের সামুদ্রিক নিরাপত্তা নিশ্চিত করার পাশাপাশি জাতীয় অর্থনীতি এবং পরিবেশ রক্ষায় অবিচ্ছেদ্য ভূমিকা পালন করছে। এটি বাংলাদেশ নৌবাহিনীর একটি নির্ভরযোগ্য সম্পদ, যা দেশের জলসীমার অতন্দ্র প্রহরী হিসেবে বিবেচিত।
বাংলাদেশ নৌবাহিনীর জাহাজ বানৌজা পদ্মা দেশের সমুদ্রসীমা সুরক্ষায় নিয়োজিত একটি গুরুত্বপূর্ণ সম্পদ। এর উল্লেখযোগ্য বৈশিষ্ট্যগুলো নিচে উল্লেখ করা হলো:
প্রপালশন সিস্টেম:
নেভিগেশন ও অনুসন্ধান সরঞ্জাম:
বানৌজা পদ্মা জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
বর

একজন বর হলেন সেই পুরুষ যার শীঘ্রই বিয়ে হবে বা সম্প্রতি বিয়ে হয়েছে।
বিয়ের পরে বরকে নতুন জামাই বলা হয়। নতুন জামাইকে বিভিন্নভাবে আপ্যায়ন করা হয়। শীতকালে নতুন জামাই এর জন্য পিঠা-পুলি ইত্যাদি আয়োজন করা হয়। মৌসুমি ফল এর সময়ে বর এর বাড়ীতে বিভিন্ন রকম ফল পাঠানো হয় কনের বাড়ি থেকে।
বানৌজা সুরমা (২০১৩)

বাংলাদেশ নৌবাহিনী জাহাজ (সংক্ষেপেঃ বানৌজা) সুরমা বাংলাদেশ নৌবাহিনীর একটি গুরুত্বপূর্ণ প্যাট্রোল ক্রাফট, যা পদ্মা-শ্রেণীর প্রথম ব্যাচের অন্তর্ভুক্ত। গণপ্রজাতন্ত্রী চীনের কারিগরি ও প্রযুক্তিগত সহায়তায় এটি খুলনা শিপইয়ার্ড লিমিটেডে নির্মিত হয়।
বর্তমানে, বানৌজা সুরমা ৩১ প্যাট্রোল ক্রাফট স্কোয়াড্রনের অধীনে পরিচালিত হচ্ছে। এর প্রধান কার্যক্রমগুলো নিম্নরূপ:
বানৌজা সুরমা বাংলাদেশের সমুদ্রসীমা সুরক্ষায় এবং সামুদ্রিক নিরাপত্তা বিধানে একটি অপরিহার্য সম্পদ হিসেবে বিবেচিত।
বানৌজা সুরমা বাংলাদেশ নৌবাহিনীর পদ্মা-শ্রেণীর একটি গুরুত্বপূর্ণ টহল জাহাজ। এটি বাংলাদেশের নিজস্ব শিপইয়ার্ড খুলনা শিপইয়ার্ড লিমিটেড (কেএসএল)-এ নির্মিত হয়েছে। গণপ্রজাতন্ত্রী চীনের কারিগরি ও প্রযুক্তিগত সহায়তায় এই জাহাজটির নির্মাণ কাজ সম্পন্ন হয়, যা বাংলাদেশের জাহাজ নির্মাণ শিল্পের জন্য একটি উল্লেখযোগ্য মাইলফলক।
নির্মাণের প্রেক্ষাপট ও আদেশ:
বাংলাদেশের নিজস্ব সমুদ্রসীমার নিরাপত্তা নিশ্চিত করতে এবং উপকূলীয় অঞ্চলে টহল পরিচালনার সক্ষমতা বাড়াতে বাংলাদেশ নৌবাহিনী দেশীয় প্রযুক্তিতে জাহাজ নির্মাণের উদ্যোগ নেয়। এই উদ্যোগের অংশ হিসেবে পদ্মা-শ্রেণির টহল জাহাজ নির্মাণের পরিকল্পনা করা হয়, যার প্রথম ব্যাচের জাহাজগুলোর মধ্যে বানৌজা সুরমা অন্যতম।
নির্মাণ প্রক্রিয়া ও অগ্রগতি:
খুলনা শিপইয়ার্ড লিমিটেডে চীনের কারিগরি সহায়তায় বানৌজা সুরমা নির্মিত হয়। নির্মাণকালে চায়না ক্ল্যাসিফিকেশন সোসাইটি (সিসিএস) এর নীতিমালা কঠোরভাবে অনুসরণ করা হয়, যা জাহাজটির গুণগত মান ও সক্ষমতা নিশ্চিত করেছে।
বাংলাদেশ নিজস্ব শিপইয়ার্ডে বানৌজা সুরমার মতো যুদ্ধজাহাজ নির্মাণ করে নিজেদের সামরিক সক্ষমতা ও আত্মনির্ভরশীলতার প্রমাণ দিয়েছে। এটি দেশের প্রতিরক্ষা খাতকে আরও শক্তিশালী করার পাশাপাশি বৈদেশিক মুদ্রা সাশ্রয়েও সহায়তা করছে।
বানৌজা সুরমা, বাংলাদেশ নৌবাহিনীর একটি গুরুত্বপূর্ণ প্যাট্রোল ক্র্যাফট, দেশের সামুদ্রিক ও উপকূলীয় নিরাপত্তা রক্ষায় এক অবিচল ভূমিকা পালন করে আসছে। এর কর্মজীবনে এটি অসংখ্য গুরুত্বপূর্ণ অভিযান ও কার্যক্রমে অংশ নিয়েছে, যা দেশের সার্বভৌমত্ব রক্ষা, অবৈধ কার্যক্রম দমন, এবং মানবিক সহায়তার ক্ষেত্রে নৌবাহিনীর প্রতিশ্রুতির এক উজ্জ্বল দৃষ্টান্ত স্থাপন করেছে।
কর্মজীবনের উল্লেখযোগ্য দিকসমূহ:
বানৌজা সুরমা বাংলাদেশ নৌবাহিনীর একটি অপরিহার্য সম্পদ। এর নিরলস কর্মপ্রচেষ্টা দেশের সামুদ্রিক নিরাপত্তা, সার্বভৌমত্ব রক্ষা এবং মানবিক সহায়তার ক্ষেত্রে এক অনন্য দৃষ্টান্ত স্থাপন করেছে। ভবিষ্যতে এটি দেশের জলসীমা রক্ষায় আরও কার্যকর ভূমিকা পালন করবে বলে আশা করা যায়।
বাংলাদেশ নৌবাহিনীর জাহাজ বানৌজা সুরমা দেশের সমুদ্রসীমা সুরক্ষায় নিয়োজিত একটি গুরুত্বপূর্ণ সম্পদ। এর উল্লেখযোগ্য বৈশিষ্ট্যগুলো নিচে উল্লেখ করা হলো:
প্রপালশন সিস্টেম:
নেভিগেশন ও অনুসন্ধান সরঞ্জাম:
বানৌজা সুরমা জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
বানৌজা অপরাজেয়

বাংলাদেশ নৌবাহিনী জাহাজ (সংক্ষেপেঃ বানৌজা) অপরাজেয় বাংলাদেশ নৌবাহিনীর একটি গুরুত্বপূর্ণ প্যাট্রোল ক্রাফট, যা পদ্মা-শ্রেণীর প্রথম ব্যাচের অন্তর্ভুক্ত। গণপ্রজাতন্ত্রী চীনের কারিগরি ও প্রযুক্তিগত সহায়তায় এটি খুলনা শিপইয়ার্ড লিমিটেডে নির্মিত হয়।
বর্তমানে, বানৌজা অপরাজেয় ২৬ প্যাট্রোল ক্রাফট স্কোয়াড্রনের অধীনে পরিচালিত হচ্ছে। এর প্রধান কার্যক্রমগুলো নিম্নরূপ:
বানৌজা অপরাজেয় বাংলাদেশের সমুদ্রসীমা সুরক্ষায় এবং সামুদ্রিক নিরাপত্তা বিধানে একটি অপরিহার্য সম্পদ হিসেবে বিবেচিত।
বাংলাদেশ নৌবাহিনীর জাহাজ বানৌজা অপরাজেয় নির্মাণ একটি গুরুত্বপূর্ণ মাইলফলক, কারণ এটি খুলনা শিপইয়ার্ড লিমিটেড-এ নির্মিত প্রথম দেশীয় প্রযুক্তির যুদ্ধজাহাজ। এর নির্মাণ ইতিহাস নিম্নরূপ:
বানৌজা অপরাজেয় নির্মাণের প্রেক্ষাপট: 
নির্মাণ প্রক্রিয়া ও সময়রেখা:
গুরুত্ব ও অবদান:
বানৌজা অপরাজেয়, বাংলাদেশ নৌবাহিনীর একটি গুরুত্বপূর্ণ প্যাট্রোল ক্র্যাফট, প্রতিষ্ঠার পর থেকে দেশের সামুদ্রিক ও উপকূলীয় নিরাপত্তা রক্ষায় নিরলসভাবে কাজ করে যাচ্ছে। এর কর্মজীবনে অর্জিত সাফল্য এবং বহুমুখী অবদান এটিকে বাংলাদেশ নৌবাহিনীর একটি অপরিহার্য অংশ হিসেবে প্রতিষ্ঠিত করেছে।
বানৌজা অপরাজেয় তার কর্মজীবনের প্রতিটি ধাপে দেশের সমুদ্রসীমার নিরাপত্তা, সম্পদ রক্ষা এবং জনকল্যাণে অসামান্য অবদান রেখেছে। এর নিরলস কর্মতৎপরতা বাংলাদেশ নৌবাহিনীর সক্ষমতা এবং পেশাদারিত্বের এক উজ্জ্বল দৃষ্টান্ত স্থাপন করেছে। ভবিষ্যতে এটি দেশের সামুদ্রিক নিরাপত্তা নিশ্চিতকরণে আরও গুরুত্বপূর্ণ ভূমিকা পালন করবে বলে আশা করা যায়।
বাংলাদেশ নৌবাহিনীর জাহাজ বানৌজা অপরাজেয় দেশের সমুদ্রসীমা সুরক্ষায় নিয়োজিত একটি গুরুত্বপূর্ণ সম্পদ। এর উল্লেখযোগ্য বৈশিষ্ট্যগুলো নিচে উল্লেখ করা হলো:
প্রপালশন সিস্টেম:
নেভিগেশন ও অনুসন্ধান সরঞ্জাম:
বানৌজা অপরাজেয় জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
আড়াইডাঙা বিধানসভা কেন্দ্র

আড়াইডাঙা বিধানসভা কেন্দ্র ছিল ভারতের পশ্চিমবঙ্গ রাজ্যের মালদহ জেলার একটি বিধানসভা কেন্দ্র। এই কেন্দ্রটি মালদহ লোকসভা কেন্দ্রের অন্তর্গত ছিল।
২০০২ সালে গঠিত ভারতের সীমানা পুনর্নির্ধারণ কমিশনের নির্দেশিকা অনুযায়ী, মালদহ জেলার আড়াইডাঙা ও খড়বা বিধানসভা কেন্দ্র দু’টি অবলুপ্ত হয়। এই অঞ্চলে এখন দু’টি নতুন বিধানসভা কেন্দ্র গঠিত হয়েছে: চাঁচল ও মালতীপুর। অবশ্য আড়াইডাঙা এলাকাটি এখন রতুয়া বিধানসভা কেন্দ্রের অন্তর্গত।
১৯৭৭ সালে আড়াইডাঙা বিধানসভা কেন্দ্রটি গঠিত হয়। ভারতের কমিউনিস্ট পার্টি (মার্ক্সবাদী) প্রার্থী হাবিব মুস্তাফা ১৯৭৭ সালে ভারতের জাতীয় কংগ্রেস প্রার্থী মহম্মদ গফুরুর রহমানকে, ১৯৮২ সালে ভারতের জাতীয় কংগ্রেস প্রার্থী সাজ্জাদ আহমেদকে এবং ১৯৮৭ সালে ভারতের জাতীয় কংগ্রেস প্রার্থী আব্দুল হান্নানকে পরাজিত করেন। ১৯৯১, ১৯৯৬, ২০০১ ও ২০০৬ সালের বিধানসভা নির্বাচনে ভারতীয় জাতীয় কংগ্রেস প্রার্থী সাবিত্রী মিত্র ভারতের কমিউনিস্ট পার্টি (মার্ক্সবাদী) প্রার্থী হাবিব মুস্তাফাকে (১৯৯১),ভারতের কমিউনিস্ট পার্টি (মার্ক্সবাদী) প্রার্থী সেতারা বেগমকে (১৯৯৬ ও ২০০১) এবং ভারতের কমিউনিস্ট পার্টি (মার্ক্সবাদী) প্রার্থী সাদিকুল ইসলামকে (২০০৬) পরাজিত করেন।
এটিএন ইসলামিক টিভি

এটিএন ইসলামিক টিভি হচ্ছে একটি বাংলাদেশী ২৪ ঘণ্টাব্যাপী সম্প্রচারিত ইন্টারভিত্তিক ইসলামিক ধর্মীয় টেলিভিশন চ্যানেল। চ্যানেলটি এটিএন মিডিয়া কর্পোরেশন বাংলাদেশ কর্তৃক পরিচালিত হয়ে থাকে এবং সম্পূর্ণভাবে একক মালিকানাধীন। ২০১৩ সালের ২৬ জুলাই তারিখে চ্যানেলটি আনুষ্ঠানিকভাবে চালু করা হয়। এটি এটিএন বাংলা এবং এটিএন নিউজ এর সহোদর চ্যানেল হিসেবে পরিচালিত হয়।
২০২১ অক্টোবরে এর আইপিটিভি অংশটি বন্ধ হয়েছে বলে জানান বিটিআরসি।
হবিগঞ্জ মেডিকেল কলেজ

হবিগঞ্জ মেডিকেল কলেজ বাংলাদেশের সিলেট বিভাগের হবিগঞ্জ জেলায় অবস্থিত একটি চিকিৎসা মহাবিদ্যালয়। ২০১৮ সালের ১০ জানুয়ারি ৫১ জন শিক্ষার্থী নিয়ে মেডিকেল কলেজটি তার শিক্ষা কার্যক্রম শুরু করে। কলেজটির অবস্থান হবিগঞ্জ জেলা শহরের প্রাণকেন্দ্রে। উত্তরে সুনামগঞ্জ ও সিলেট, পূর্বে মৌলভীবাজার, পশ্চিমে কিশোরগঞ্জ ও ব্রাহ্মণবাড়িয়া জেলার মাঝে অবস্থিত দেশের ৩১তম সরকারি মেডিকেল কলেজ হিসেবে আত্মপ্রকাশ করে এটি।
২০১৪ সালের ২৯ নভেম্বর তৎকালীন প্রধানমন্ত্রী শেখ হাসিনা হবিগঞ্জ নতুন মাঠে এক জনসভায় হবিগঞ্জে একটি মেডিকেল কলেজ প্রতিষ্ঠার ঘোষণা দেন। ২০১৫ সালের ১২ জানুয়ারি ৫০ জন ছাত্র ছাত্রীকে ভর্তির জন্য প্রশাসনিক অনুমোদন দেওয়া হয়। ২০১৬ সালের সেপ্টেম্বর মাসে কলেজটির প্রথম অধ্যক্ষ হিসেবে ডা. মো. আবু সুফিয়ানকে নিয়োগ দেয়া হয়। কিন্তু ক্লাস নেয়ার জন্য স্থান না পাওয়ায় তখন কোন শিক্ষার্থী ভর্তির জন্য অনুমোদন পায়নি। ২০১৭-১৮ শিক্ষাবর্ষে ৫১ জন শিক্ষার্থী; যার মধ্যে ১৮ জন ছাত্র এবং ৩৩ জন ছাত্রী, নিয়ে কলেজটির শিক্ষা কার্যক্রম শুরু হয়। ২০২৪ সালে এই কলেজের নাম পরিবর্তন করে হবিগঞ্জ মেডিকেল কলেজ করা হয়।
এই কলেজটি হবিগঞ্জ জেলা সদর আধুনিক হাসপাতালে অস্থায়ী ক্যাম্পাস হিসেবে ক্লাস শুরু করেছে। শ্রেণীকক্ষ হিসেবে নব-নির্মিত ২৫০ শয্যাবিশিষ্ট হাসপাতালটির ২য় ও ৩য় তলাকে নির্বাচন করা হয়েছে। পরবর্তীতে হবিগঞ্জ-লাখাই সড়কের পাশে সদর উপজেলায় প্রতিষ্ঠানটির নিজস্ব ক্যাম্পাস গড়ে তোলার পরিকল্পনা রয়েছে। এই মেডিকেল কলেজ হবিগঞ্জ পৌরসভার ৯ নং ওয়ার্ডে অবস্থিত।
প্রথম ব্যাচ, অংকুর (শিক্ষাবর্ষ ২০১৭-১৮) এর চূড়ান্ত পেশাগত পরীক্ষায় পাশের হার ছিল ৭৬%। ২৫০ শয্যা বিশিষ্ট হবিগঞ্জ সদর হাসপাতালে শিক্ষকমণ্ডলীর তত্ত্বাবধানে চলছে শেহামেক, হবিগঞ্জ এর পাঠদান কার্যক্রম। বর্তমানে ৬টি ব্যাচ এর শিক্ষা-কার্যক্রম পরিচালিত হচ্ছে। শিক্ষার্থী ও শিক্ষকমণ্ডলীর সহায়তায় বেশ কয়েকটি মেডিকেল ক্যাম্প আয়োজন, সুবিধাবঞ্চিত মানুষদের স্বাস্থ্যসেবা প্রদান ইত্যাদি কার্যক্রম গ্রহণ করা হয়েছে। তাছাড়াও বিভিন্ন জনসচেতনতামূলক সেমিনারের আয়োজন করা হয়ে থাকে।
ডিবিসি নিউজ

ডিবিসি নিউজ হচ্ছে বাংলাদেশী উপগ্রহ ভিত্তিক একটি বেসরকারি টেলিভিশন সংবাদ চ্যানেল। ২০১৬ সালের ২১ সেপ্টেম্বর তারিখে চ্যানেলটি আনুষ্ঠানিক যাত্রা শুরু করে।
দৈনন্দিন খবরের পাশাপাশি ডিবিসি নিউজে প্রতিদিন নারী, কৃষি, বাণিজ্য, খেলা, রাজনীতি এবং প্রবাসীদের নিয়ে ‘বিশেষ’ খবর ও আলোচনার আয়োজন করা হয়। রাজকাহন নামে এখানে একটি জনপ্রিয় টকশো হয়ে থাকে।
ডিবিসি নিউজ পরিবেশিত অনুষ্ঠানসমূহের মধ্যে রয়েছে 
১. অন্যপক্ষ (নারীদের অধিকার ও সমসাময়িক নারী উন্নয়নমূলক আলোচনা অনুষ্ঠান) 
২. সমাধান সূত্র :(নারী ও শিশুদের বিভিন্ন সমস্যা ও তার সমাধানকল্পে আলোচনা অনুষ্ঠান) 
৩. টালিখাতা: ব্যবসা ও পুঁজিবাজার বিষয়ক আলোচনা অনুষ্ঠান 
৪. কৃষি কথা: কৃষি বিষয়ক আলোচনা অনুষ্ঠান 
৫: খেলা নিয়ে খেলা: দেশে বিদেশের খেলাধুলা নিয়ে আলোচনা অনুষ্ঠান 
৬: সংবাদ সম্প্রসারণ: দিনের বাছাই করা সংবাদের বিশ্লেষণধর্মী আলোচনা অনুষ্ঠান ৭: উপসংহার: বিষয় ভিত্তিক মাসব্যাপী আলোচনা অনুষ্ঠান 
৮: রাজকাহন: রাজনীতি বিষয়ক টক শো 
৯: এছাড়াও প্রতি ঘণ্টায় রয়েছে দিনের বিশেষ সংবাদ এবং নতুন সংবাদ।
কিয়েরনান শিপকা

কিয়েরনান ব্রেনানন শিপকা (জন্ম নভেম্বর ১০, ১৯৯৯) একজন মার্কিন অভিনেত্রী। তিনি মার্কিন টেলিভিশন চ্যানেল এএমসি-তে প্রচারিত দৃশ্যকাব্যের ধারাবাহিক "মেড ম্যান"-এ স্যলি ড্রাপার ভূমিকায় অভিনয় করার জন্য এবং জনপ্রিয় মার্কিন শিশুতোষ চ্যানেল নিকেলোডিয়ন এ প্রচারিত এ্যনিমেশন ভিত্তিক ধারাবাহিক "" এর সৌজন্যে প্রচারিত ধারাবাহিক "দ্য লেজেন্ড অব কোরা"-এ জিয়োনা ভূমিকায় কন্ঠ দেবার জন্য পরিচিত। তিনি মার্কিন সম্প্রচার ভিত্তিক প্রতিষ্ঠান নেটফ্লিক্স-এর আসন্ন ধারাবাহিক "সাবরিনা"-তে সাবরিনা স্পেলম্যান হিসেবে অভিনয়ের করবেন বলে প্রকাশ করা হলে সমালোচনায় আসেন, এটি মূলত মার্কিন কমিক বই প্রকাশকারী প্রতিষ্ঠান আর্চি কমিক এর প্রকাশিত কমিক ধারাবাহিক "দ্য চিলিং এডভেন্চার্স অব সাবরিনা"-এর উপর ভিত্তি করে তৈরী করা হচ্ছে। 
শিপকার জন্ম, মার্কিন যুক্তরাষ্ট্রের ইলিনয় রাজ্যের শিকাগো শহরে, জন ইয়ং শিপকা, যিনি একজন আবাসন বিকাশকারী, এবং আইরিন এন (বিবাহ পূর্ব ব্রেনেন) দম্পতির পরিবারে। তার একজন বোন রয়েছে, এবং তিনি মাত্র পাচঁ বছর বয়স থেকেই বিখ্যাত বলরুম নৃত্য শিখছেন। যখন তার বয়স ছিল মাত্র ছয় বছর, তখন তার পরিবার তার অভিনয় কর্মজীবনকে পরিপোষণ করার জন্য তাদের পূর্ব আবাসস্থল থেকে ক্যালিফোর্নিয়া রাজ্যের লস অ্যাঞ্জেলেস শহরে চলে আসেন।
শিপকা যখন একজন শিশু, তখন থেকেই তিনি ছাপা বিজ্ঞাপনে মডেলিং শুরু করেন। "মেড ম্যান" ধারাবাহিকটির অভিনয় শিল্পী দলের একজন হিসেবে,<nowiki>'</nowiki> ২০০৮ এবং ২০০৯ সালে, তিনি দৃশ্যকাব্যের ধারাবাহিকে একটি দল হিসেবে অসাধারণ অভিনয়ের জন্য স্ক্রিন এক্টর গিল্ড পুরস্কার-বিভাগে স্ক্রিন এক্টর গিল্ড পুরস্কার জয় করেন। 
২০১৮ সালের জানুয়ারি মাসে ঘোষণা করা হয় যে, মার্কিন সম্প্রচার ভিত্তিক প্রতিষ্ঠান নেটফ্লিক্স-এর আসন্ন একটি ধারাবাহিকে "সাবরিনা স্পেলম্যান" ভূমিকায় অভিনয় করবেন, মার্কিন কমিক বই প্রকাশকারী প্রতিষ্ঠান "আর্চি কমিক"-এর একটি শাখা "আর্চি হরর" দ্বারা প্রকাশিত কমিক ধারাবাহিক "দ্য চিলিং এডভেন্চার্স অব সাবরিনা"-এর উপর ভিত্তি করে তৈরী করা।
শিপকা তার অনুপ্ররণা হিসেবে মার্কিন অভিনেত্রী গ্রেইস কেলি এর নাম উল্লেখ্য করেছেন। এছাড়াও শিপকা, থাইল্যান্ডীয় মুষ্টিযুদ্ধ মুই থাই'ও শিখেছেন।
অত্যাতঙ্ক আক্রমণ

অত্যাতঙ্ক আক্রমণ হলো এমন একটি মানসিক রোগ যার কারণে একজন মানুষ হঠাত্‌ অতিরিক্ত উত্তেজিত হয়ে যায় এবং ভয় অনুভব করে। এসময় একজনের হৃৎপিণ্ড থমকে যায় বলে মনে হয় এবং শ্বাস নিতে পারেনা। এমনটা মনে হয় যেন সে পাগল হয়ে যাচ্ছে অথবা মারা যাচ্ছে। একে ইংরেজি ভাষায় "প্যানিক অ্যাটাক" (Panic attack) বলা হয়। অত্যাতঙ্ক আক্রমণের যথাযথ চিকিৎসা করা না হলে এটি প্যানিক ডিসর্ডারের দিকে ধাবিত করে এবং অন্যান্য জটিলতাও সৃষ্টি করতে পারে। এর কারণে এমনকি একজনের দেহের সাধারণ কার্যাবলিও থমকে যেতে পারে। কিন্তু যদি দ্রুত চিকিৎসা নেওয়া হয় তাহলে অত্যাতঙ্ক আক্রমণ সমস্যাটি দূর হয়ে যেতে পারে অথবা এর প্রকোপ কমানো যেতে পারে এবং পরবর্তীতে একজন সাধারণ জীবনযাপনও করতে পারেন।  
অত্যাতঙ্ক আক্রমণ হলো ভয়ের তরঙ্গ যা অপ্রত্যাশিত ঘটনা থেকে জন্ম নেয় এবং একজন মানুষকে ভয়ের অতিশায্যে নিয়ে যায়। কোনো আগাম বার্তা ছাড়াই এটি একজন মানুষকে আক্রমণ করে। এর কোনো পরিষ্কার কারণ পাওয়া যায়নি। এমনকি একজন বিশ্রামায়িত অথবা ঘুমন্ত মানুষকেও এটি আক্রমণ করতে পারে।
অত্যাতঙ্ক আক্রমণ কারও জীবনে কখনো হয়তো এক-দুইবার ঘটে থাকে। কিন্তু এমন কিছু মানুষ আছে যাদের কিছু দিন পরপরই অত্যাতঙ্ক আক্রমণ হয়। পুনঃপুন অত্যাতঙ্ক আক্রমণ সাধারণত কিছু নির্দিষ্ট কারণে বা পারিপার্শ্বিকতায় হয়ে থাকে। যেমন- কেউ কথা বলছে অথবা হাঁটছে এমন সময় অত্যাতঙ্ক আক্রমণ হয়ে থাকে। বিশেষত পূর্বে অত্যাতঙ্ক আক্রমণ হয়েছে যে পারিপার্শ্বিক অবস্থায় সেই অবস্থায় যদি পড়ে তাহলে আবার অত্যাতঙ্ক আক্রমণ হওয়ার সম্ভাবনা থাকে। অর্থাৎ এমন কোনো ঘটনা যা কাউকে পূর্বে বিপদে ফেলেছিল এবং সে তা থেকে বেরুতে পারেনি এমন অবস্থায় পড়লে অত্যাতঙ্ক আক্রমণ ঘটে।
যে কেউই জীবনে এক দুইবার এই অত্যাতঙ্ক আক্রমণের শিকার হতে পারে যদিও সে সুস্বাস্থ্যবান এবং সুখী হয়। তাছাড়া কারো আবার অন্যসব ব্যাধি যেমন প্যানিক ব্যাধি, সামাজিক ফোবিয়া, অথবা হতাশা থেকে এই অত্যাতঙ্ক আক্রমণ দেখা দিতে পারে। তবুও একে প্রতিহত করা আছে। অত্যাতঙ্ক আক্রমণ মোকাবিলা করার কিছু কৌশল আছে যা অত্যাতঙ্ক আক্রমণের লক্ষণ দেখা দেইলে একজন ব্যবহার করতে পারে। আবার অন্যান্য অনেক কার্যকরি চিকিৎসাও আছে এর জন্য।
পূর্বে মনে করা হতো না যে অত্যাতঙ্ক আক্রমণ একটি চরম মানসিক অবস্থা। ১৯৮০ সালে "ডায়াগনস্টিক এন্ড স্ট্যাটিস্টিক্যাল ম্যানুয়াল (ডিএসএম)-৩" প্রতিষ্ঠিত হওয়ার আগে পর্যন্ত পৃথক পৃথক মেডিক্যাল কলেজে পৃথকভাবে এই নিয়ে গবেষণা চলে। ছয়টি গবেষণা থেকে ডিএসএম-৩ অত্যাতঙ্ক আক্রমণ ও পুনঃপুন অত্যাতঙ্ক আক্রমণের প্রাদুর্ভাব সময়কাল এভাবে সংজ্ঞায়িত হয়েছে- সাধারণ জনগণের মধ্যে পুরুষ ও নারীর যথাক্রমে ২.৭% এবং ৭.১%। পুরুষদের থেকে মহিলারা দ্বিগুণ অত্যাতঙ্ক আক্রমণের শিকার হয় এবং মহিলাদের পুরুষদের সাতগুণ পুনরায় অত্যাতঙ্ক আক্রমণ হয়। সাধারণ মানুষের মধ্যে প্রতি দশ জন এ একজন এই অত্যাতঙ্ক আক্রমণের শিকার হন।
প্যানিক ব্যাধি'র প্রাদুর্ভাব নিয়ে সুইজারল্যান্ড এর জুরিখ বিশ্ববিদ্যালয় একটি গবেষণা করে যেখানে ৫৯১ জন মানুষকে ১৫ বছর ধরে পর্যবেক্ষণ করা হয়। যাদের পরিবারের পূর্বের প্যানিক ব্যাধি এবং অত্যাতঙ্ক আক্রমণের ইতিহাস ছিল তারাই এই অত্যাতঙ্ক আক্রমণের শিকার হয়। অত্যাতঙ্ক আক্রমণের সাথে অন্যান্য মানসিক ব্যধিরও ঘনিষ্ঠ সম্পর্ক আছে যেমন- হতাশা ( ম্যাজর ডিপ্রেশন, বাইপোলার ডিসর্ডার ইত্যাদী), আগোরাফোবিয়া, সামাজিক ফোবিয়া, নির্দিষ্ট ফোবিয়া, অবসেসিভ কম্পালসিভ ডিসর্ডার। এছাড়াও অ্যালকোহল (মদ বা সুরা) এবং তামাকের সাথেও এর কিছুটা সম্পর্ক আছে। অত্যাতঙ্ক আক্রমণ এবং অত্যাতঙ্ক রোগ একই রোগ।
লোপামুদ্রা রাউত

লোপামুদ্রা রাউত হচ্ছেন ভারতের মহারাষ্ট্রের একজন ভারতীয় মডেল এবং সুন্দরী প্রতিযোগিতায় শিরোপাধারী। তিনি ২০১৬ সালে মিস ইউনাইটেড মহাদেশ ভারত ২০১৬-এ ভারতের হয়ে প্রতিনিধিত্ব করেন এবং সেখানে ২য় রানার-আপ হন। তিনি ভারতের জন্য সেরা "শ্রেষ্ঠ জাতীয় পরিচ্ছদ" পুরস্কারও জয়লাভ করেছিলেন। এই পুরস্কারটি তার পূর্বে ২০১৪ সালে গাইল নিকোল দা সিলভা এবং ২০১৫ সালে সুশ্রী শ্রেয়া মিশ্রা জয়লাভ করেছেন। তিনি ২০১৬ সালে কালারসে সম্প্রচারিত জনপ্রিয় ভারতীয় রিয়্যালিটি অনুষ্ঠান বিগ বস ১০-এ অংশগ্রহণ করেন, সেখানে তিনি ২য় রানার-আপ হয়েছিলেন।
লোপামুদ্রা রাউত হচ্ছেন একজন তড়িৎ প্রকৌশলী। তিনি ২০১৪ সালে জি. এইচ. রাইসনি কলেজ অফ প্রকৌশল নাগপুর থেকে ইলেকট্রিক্যাল ইঞ্জিনিয়ারিং-এ বি.এ. সম্পন্ন করেন।
ক্ষণিক চরিত্রাভিনয়

ক্ষণিক চরিত্রাভিনয় (, Cameo appearance বা সংক্ষেপে cameo) পরিবেশন শিল্পকলার কোন একটি শিল্পকর্মে কোন পূর্ব-পরিচিত ব্যক্তির খুবই স্বল্পস্থায়ী চরিত্রে অভিনয় বা কন্ঠপ্রদানকে বোঝায়। সাধারণত শিল্পকর্মের বর্ণনায় ব্যক্তিটির পরিচয় দেওয়া হয় না কিংবা তারা স্বনামেই অভিনয় করেন। এই চরিত্রগুলি সাধারণত খুবই ক্ষুদ্র সময়ের জন্য হয় এবং বেশিরভাগ ক্ষেত্রেই কোন সংলাপ থাকে না। বিখ্যাত ব্যক্তি, চলচ্চিত্র পরিচালক, সংগীতশিল্পী ও ক্রীড়াবিদরা সাধারণত এ ধরনের ক্ষণিক চরিত্রে অভিনয় করেন। অনেক সময় চলচ্চিত্র নির্মাণকুশলীদের কেউও ক্ষণিক চরিত্রে অভিনয় করতে পারেন, যেমন আলফ্রেড হিচকক প্রায়ই ক্ষণিক চরিত্রাভিনয় করতেন।
বেনিয়াপুকুর বালিগঞ্জ বিধানসভা কেন্দ্র

বেনিয়াপুকুর বালিগঞ্জ বিধানসভা কেন্দ্র ছিল ভারতের পশ্চিমবঙ্গ রাজ্যের একটি বিধানসভা কেন্দ্র। ১৯৫২ সালের বিধানসভা নির্বাচনেই শুধু এই কেন্দ্রে ভোটগ্রহণ হয়েছিল। ১৮৮৯ সালে বেনিয়াপুকুর ও বালিগঞ্জ অঞ্চল দু’টি কলকাতা পৌরসংস্থার অন্তর্ভুক্ত হয়। বেনিয়াপুকুর-বালিগঞ্জই ছিল কলকাতার একমাত্র দুই আসন-বিশিষ্ট বিধানসভা কেন্দ্র। একটি আসন তফসিলি জাতির প্রার্থীদের জন্য সংরক্ষিত ছিল এবং অপর আসনটি ছিল অসংরক্ষিত।
উক্ত নির্বাচনে দু’টি আসনে জয়লাভ করেছিলেন যোগেশচন্দ্র গুপ্ত ও পুলিনবিহারী খাতিক। দু’জনেই ছিলেন ভারতীয় জাতীয় কংগ্রেস প্রার্থী। নির্দল প্রার্থীদের মধ্যে প্রতিদ্বন্দ্বিতা করেছিলেন পাকিস্তানের প্রাক্তন মন্ত্রী যোগেন্দনাথ মণ্ডল ও ড. এ. এম. ও. গনি।
জিরো (চলচ্চিত্র)

জিরো হচ্ছে হিমাংশু শর্মা রচিত এবং আনন্দ এল. রায় পরিচালিত একটি প্রণয়ধর্মী নাট্য চলচ্চিত্র। চলচ্চিত্রটির যৌথ প্রযোজক আনন্দ এল. রাই এবং রেড চিলি'স এন্টারটেইনমেন্টের গৌরি খান। শাহরুখ খান, ক্যাটরিনা কাইফ এবং অনুষ্কা শর্মা চলচ্চিত্রটির বিভিন্ন চরিত্রে অভিনয় করেছেন। চলচ্চিত্রটির গল্পে শাহরুখ খান একজন বামনের চরিত্রে অভিনয় করেছেন, যে কিনা সুপারস্টার কাইফের প্রেমে পড়েছে। অপরদিকে অনুষ্কা শর্মা একজন মানসিক প্রতিবন্ধীর চরিত্রে অভিনয় করেছেন।
২০১২ সালে চলচ্চিত্রটির ব্যাপারে আলোচনা শুরু হলেও ২০১৬ সালে এর ঘোষণা দেয়া হয়। এটি আনন্দ এল রায় এবং খানের প্রথম যুগলবন্দী কাজ। অবশ্য ক্যাটরিনা কাইফ, শাহরুখ খান এবং অনুষ্কা শর্মাকে পূর্বেও একসাথে পর্দায় দেখা গেছে। এই চলচ্চিত্রের মাধ্যমে শাহরুখ খান ও অনুষ্কা শর্মা চতুর্থ বারের মত পর্দায় জুটি বেঁধেছেন। ছবিটি ২০১৮ সালের ২১শে ডিসেম্বর মুক্তি পায়।
পরিচালক আনন্দ এল রাই ২০১২ সালের কৃষ চলচ্চিত্রটি দেখার পর ভারতীয় চলচ্চিত্রে নিজস্ব ধরানার সুপারহিরোর অভাববোধ করেন। তারমতে, নিজেকে ছোট করে দেখার মানসিকতার দরুণ এমনটি হচ্ছে। আর এই চিন্তাই রাইকে পরবর্তীতে একজন বামনের দৃষ্টিতে জীবন দেখার অনুপ্রেরণা যোগায়।
প্রথমে চলচ্চিত্রটির নাম "ক্যাটরিনা মেরি জান" রাখা হলেও, তা দর্শকদের চলচ্চিত্রটি ক্যাটরিনাকে নিয়ে বতৈরি এমন ধারণা দিতে পারে এরকম শংকা থেকে নাম পালটানো হয়েছে।  একাধিক নাম এর মাঝে এই চলচ্চিত্রটির জন্য প্রযোজকমন্ডলী চিন্তা করেছেন এবং তিনবার ভিন্ন নামে রেজিস্টারও করেছেন। সবশেষে, চলচ্চিত্রের নাম ""জিরো" "বলে সিদ্ধান্ত নেয়া হয়। বলিউড হাঙ্গামার এক রিপোর্টে ""জিরো"" চলচ্চিত্রের বাজেট প্রায় ১৫০ কোটি রুপি বলে দাবী করা হলেও  রাই এই দাবী নাকচ করে দেন। হিমাংশু শর্মা, চিত্রনাট্যকার নিশ্চিত করেছেন এটি একটি রোমান্টিক ড্রামা ঘরানার চলচ্চিত্র। তার মতে, এতে গল্পটি কোন ব্যক্তিকে ঘিরে আবর্তীত নয় বরং এর মধ্যকার চরিত্রগুলোকে ঘিরে গল্প গড়ে উঠেছে।
সিরাজুল ইসলাম (আইনজীবী)

নওয়াব সিরাজুল ইসলাম (১৮৪৫ - ১৯২৩) হলেন বাংলাদেশের একজন প্রখ্যাত আইনজীবী ও সমাজসেবক। তিনি ঢাকা বিশ্ববিদ্যালয় প্রতিষ্ঠায় বিশেষ ভূমিকা রাখেন।
সিরাজুল ইসলাম ১৮৪৫ সালে তৎকালীন ব্রাহ্মণবাড়ীয়ার নবীনগরের পিয়ারাকান্দিতে জন্মগ্রহণ করেন। তার পিতার নাম কাজী মুহম্মদ কাজেম।
ঢাকা বিশ্ববিদ্যালয় প্রতিষ্ঠার জন্য বিশেষভাবে প্রচেষ্টা চালান এবং ঢাকা বিশ্ববিদ্যালয় প্রতিষ্ঠার জন্য ১৯১২ সালে গঠিত নাথান কমিশন-এর একজন সদস্য ছিলেন তিনি। এছাড়াও তিনি বেল ইসলামিয়া ছাত্রাবাস, বরিশাল প্রতিষ্ঠায়ও বিশেষ ভূমিকা রাখেন।
ইবরাহিম খান ফতেহ জঙ্গ

ইবরাহিম খান ফতেহ জঙ্গ ( ) হলেন সুবাহ বাংলার একজন প্রখ্যাত প্রশাসক। তিনি ছিলেন একজন উদারমনা শাসক এবং মাসুম খান ও অন্যান্য জমিদার ও বিদ্রোহীদের মুক্তির বিষয়ে মুঘল দরবারে বিশেষ ভূমিকা পালন করেন। তিনি ছিলেন শাহজাহানের স্ত্রী নূরজাহানের ভাই।
১৬২৩ সালে মুঘল সম্রাট জাহাঙ্গীরের সাথে তার পুত্র যুবরাজ শাহজাহানের রাজ্য নিয়ে সমস্যার সৃষ্টি হয় এবং যুবরাজ বিদ্রোহ করে সম্রাটের বিরুদ্ধে যুদ্ধ ঘোষণা করেন। এর সূত্র ধরে ১৬২৪ সালে রাজমহলের যুদ্ধে বিদ্রোহী যুবরাজ শাহজাহান মুঘল বাহিনীর সাথে সংঘর্ষে লিপ্ত হন যাতে মুঘল বাহিনীকে নেতৃত্ব দেন সুবাহদার ইবরাহিম খান ফতেহ জঙ্গ এবং এই যুদ্ধক্ষেত্রেই ইবরাহিম খান ২০ এপ্রিল মৃত্যু বরণ করেন। রাজমহলে তার সমাধি সৌধ রয়েছে।
ভানুমতী (মহাভারত)

ভানুমতী (দেবনাগরী:भानुमती, আই.এ.এস.টি:"Bhānumatī") হলেন ভারতীয় মহাকাব্য মহাভারতের প্রধান প্রতিদ্বন্দ্বী চরিত্র দুর্যোধন এবং কলির অবতার এর সহধর্মিনী।
মহাভারতে ভানুমতীর তিনবার উল্লেখ আছে। শান্তি পর্বে দুর্যোধন রাজা চিত্রাঙ্গদের কন্যাকে তার স্বয়ম্বর সভা থেকে কর্ণের সাহায্যে অপহরণ করেন। পরে স্ত্রী-পর্বে তার শ্বাশুড়ি গান্ধারী তার বিবরণ দেন।
মহাভারতে ভানুমতীর সরাসরি কোনো উল্লেখ নেই। শাল্য পর্বে দুর্যোধন তার পুত্র লক্ষ্মণ কুমারের মায়ের দুর্গতি নিয়ে আক্ষেপ করেন। স্ত্রী পর্বে দুর্যোধনের মা গান্ধারী তার পুত্রবধুর বিবরণ দেন। শান্তি পর্বে ঋষি নারদ দুর্যোধনের সাথে কর্ণের বন্ধুত্বের একটি গল্পের উল্লেখ করেন। যেখানে কলিঙ্গরাজ চিত্রাঙ্গদের মেয়েকে তার স্বয়ম্বর থেকে অপহরণ করতে তার বন্ধুকে সাহায্য করেন কর্ণ। যেহেতু এই মহাকাব্যের কোথাও দুর্যোধনের স্ত্রীর নামের উল্লেখ নেই, তার নামটি এসেছে বিভিন্ন লোককাহিনী থেকে।
কুরুক্ষেত্রের যুদ্ধের পর গান্ধারী কৃষ্ণকে এভাবে তার পুত্রবধুর বর্ণনা দেন।
মহাভারতের শান্তি পর্বে দুর্যোধনের বিবাহের উল্লেখ পাওয়া যায়। দেবঋষি নারদ রাজা চিত্রাঙ্গদের মেয়ের স্বয়ম্বরের গল্পটি বলেন। গ্রন্থে কোথাও তার নামের উল্লেখ নেই, তবে বলা হয়েছে তিনি ফর্সা এবং সুন্দরী।
দুর্যোধন কলিঙ্গরাজ চিত্রাঙ্গদের কন্যার স্বয়ম্বরে নিমন্ত্রণ পেয়েছিলেন। নিমন্ত্রণ পেয়ে দুর্যোধন তার বন্ধু কর্ণকে সাথে নিয়ে রাজাপুর নগরে যান। অন্যান্য রাজরাজরা যেমন শিশুপাল, জরাসন্ধ, ভীষ্মক, বক্র, কপটারোমন, নীল, রুক্মী, শৃঙ্গ, অশোক, শতধনবান প্রভৃতি সেই অনুষ্ঠানে গিয়েছিলেন। অনুষ্ঠান শুরু হওয়ার পর রাজকুমারী তার সহচরী এবং দেহরক্ষীদের দ্বারা বেষ্টিত হয়ে হাতে মালা নিয়ে মাঠে প্রবেশ করেন। যখন তাকে অংশগ্রহণকারীদের নাম এবং তাদের বংশ সম্পর্কে অবহিত করা হচ্ছিল, তখন তিনি দুর্যোধনের কাছ থেকে চলে গেলেন। দুর্যোধন তার এই প্রত্যাখ্যান মেনে নিতে অস্বীকার করেন এবং ইতোমধ্যেই রাজকন্যার দ্বারা আঘাতপ্রাপ্ত হয়ে, তাকে এবং কর্ণকে দ্বন্দ্বে আহবান করে তার রথে তুলে নিয়ে যান। কর্ণ তার বন্ধুকে রক্ষা করার জন্য বাকি প্রতিদ্বন্দ্বীদের সাথে সফলভাবে যুদ্ধ করেন। কর্ণ সহজেই পশ্চাদ্ধাবনকারী রাজাদের পরাজিত করেন এবং অন্যান্য রাজকীয় যোদ্ধারা কর্ণের যুদ্ধের পরাক্রম দেখে তাদের বাসনা ত্যাগ করেন। হস্তিনাপুর পৌঁছে দুর্যোধন তার এই অপহরণের বৈধতা দিতে তার প্রপিতামহ ভীষ্ম কর্তৃক তার সৎ ভাই বিচিত্রবীর্যের জন্য কাশীর তিন কন্যার অপহরণের উদাহরণ টানেন। অবশেষে ভানুমতী বিয়েতে তার মত দেন এবং দুর্যোধনের সাথে তার বিয়ে সম্পন্ন হয়।
ভানুমতী, সুন্দর বর্ণের কুমারী, কে তার স্বয়ম্বর থেকে দূর্যোধন তার সর্বশ্রেষ্ঠ বন্ধু কর্ণের সাহায‍্যে তার (ভানুমতী) প্রত্যাখ্যানের উত্তেজনার বশে তাকে অপহরণ করেন। মহাকাব্যে মূলত নামহীন, দুর্যোধনের স্ত্রীর নাম পরবর্তী সংস্করণে যোগ করা হয়েছে।
রাজভবন (ছত্তিশগড়)

ছত্তিশগড় রাজভবন হচ্ছে ছত্তিশগড়ের রাজ্যপালদের সরকারি বাসভবন। এটি ছত্তিশগড়ের রাজধানী রায়পুর অবস্থিত। ছত্তিশগড়ের বর্তমান রাজ্যপাল হচ্ছেন বলরাম দাস তান্ডন।
নিউফাউন্ডল্যান্ড ও লাব্রাডর

নিউফাউন্ডল্যান্ড এবং লাব্রাডর (, ; ; Newfoundland Irish: "Talamh an Éisc agus Labradar") হচ্ছে কানাডার সবচেয়ে পূর্বপ্রান্তে অবস্থিত একটি প্রদেশ। প্রদেশটি কানাডার আটলান্টিক অঞ্চলে অবস্থিত, এটি নিউফাউন্ডল্যান্ড দ্বীপ এবং উত্তর-পশ্চিমে মূল ভূখণ্ড লাব্রাডর নিয়ে গঠিত, এই মোট সংযুক্ত এলাকা । ২০১৩ সালে, প্রদেশের আনুমানিক জনসংখ্যা ছিল ৫২৬,৭০২ জন। প্রদেশের জনসংখ্যার প্রায় ৯২% নিউফাউন্ডল্যান্ড দ্বীপে (এবং এর প্রতিবেশী ছোট দ্বীপসমূহে) বসবাস করে, যাদের অর্ধেকের অধিক এভালন উপদ্বীপে বাস করে।
প্রদেশটি কানাডার সবচেয়ে ভাষাগতভাবে সমজাতীয়, ২০০৬ সালের আদমশুমারি অনুযায়ী ৯৭.৬% অধিবাসীরা ইংরেজিকে (নিউফাউন্ডল্যান্ড ইংরেজি) তাদের মাতৃভাষা হিসাবে স্বীকার করেছে। ঐতিহাসিকভাবে, নিউফাউন্ডল্যান্ড ফরাসি এবং আইরিশের সেইসাথে অনন্য বৈচিত্র্যের পাশাপাশি বিলুপ্ত বথুক ভাষারও বাসস্থান ছিল।
নিউফাউন্ডল্যান্ড এবং লাব্রাডরের রাজধানী এবং বৃহত্তম শহর, সেন্ট জন ।জনসংখ্যা অনুযায়ী এটি কানাডার ২০ তম বৃহত্তম মহানগর এলাকা এবং এটি প্রদেশের মোট জনসংখ্যার প্রায় ৪০ শতাংশের বাসস্থান। সেন্ট জন হচ্ছে সরকারের আসন, হাউস অফ এসেম্বলি অফ নিউফাউন্ডল্যান্ড এবং লাব্রাডর ও সর্বোচ্চ আদালত, নিউফাউন্ডল্যান্ড এবং ল্যাব্রডার সুপ্রিম কোর্ট (আপীল আদালত) এর দপ্তর।
মহামন্দার ফলে সৃষ্ট বিশাল অর্থনৈতিক সংকট এবং প্রথম বিশ্বযুদ্ধে নিউফাউন্ডল্যান্ডের অংশগ্রহণের পরিনামের ফলে প্রথমে এটি যুক্তরাজ্যেরর উপনিবেশ এবং তারপর যুক্তরাজ্যের প্রভুত্বের ফলে, নিউফাউন্ডল্যান্ড ১৯৩৩ সালে তার স্বাধীনতা ত্যাগ করেছে। দশম প্রদেশ হিসেবে মার্চ ৩১, ১৯৪৯-এ এটি "নিউফাউন্ডল্যান্ড" হিসেবে কানাডীয় কনফেডারেশনে যোগ দেয়। ডিসেম্বর ৬, ২০০১-এ, কানাডীয় সংবিধানে একটি সংশোধনী তৈরি করে প্রদেশটির আনুষ্ঠানিক নাম "নিউফাউন্ডল্যান্ড এবং লাব্রাডর" করা হয়।
"নিউফাউন্ডল্যান্ড" নামটি পর্তুগিজ "টেরা নোভার" অনুবাদ, যা আক্ষরিকভাবে "নতুন ভূমি" বলে অভিহিত হয়, এছাড়াও এটি প্রদেশটির দ্বীপ অংশের (Terre-Neuve) জন্য ফরাসি নামেও প্রতিফলিত হয়। গোড়ার দিকে পর্তুগিজ অনুসন্ধানের প্রভাবও লাব্রাডরের নামের ক্ষেত্রে প্রতিফলিত হয়, যা পর্তুগিজ নাবিক জোয়াও ফার্নান্দেস লাব্রাডর এর ডাক নাম থেকে এসেছে।
ইনুকিটুটুট ভাষায় (নুনাৎসিয়াভুটের মধ্যে কথিত) লাব্রাডর এর নাম নুনতাউক হয়, যার অর্থ "বড় জমি" (লাব্রাডরের জন্য একটি সাধারণ ইংরেজি উপনাম)। নিউফাউন্ডল্যান্ডের ইনটাইটিটুট নাম ইকরকুলিক্লুক অর্থ "place of many shoals" ।
নিউফাউন্ডল্যান্ড ও লাব্রাডরে ৫১৯,৭১৬ জন মানুষ বসবাস করে যার অর্ধেকেরও বেশি নিউফাউন্ডল্যান্ডের এভালন উপদ্বীপে বসবাস করে, যেটি রাজধানী এবং ঐতিহাসিকভাবে প্রথম বসতির স্থান। ২০০৬ সাল থেকে, প্রদেশের জনসংখ্যা ১৯৯০-এর দশকের প্রথম দিক থেকে প্রথমবারের মতো বৃদ্ধি পেতে শুরু করেছে। ২০০৬ সালের আদমশুমারিতে প্রদেশের জনসংখ্যা ২০০১ সালের তুলনায় ১.৫% কম এবং ৫০৫,৪৬৯ এ দাঁড়িয়েছে। কিন্তু ২০১১ সালের আদমশুমারি অনুযায়ী জনসংখ্যা ১.৮% বেড়েছে।
শৃঙখল গঠন

কার্বনের একটি বিশেষ সত্য হলো এটি একই মৌলের পরমাণুর সাথে বিভিন্ন ধরনের শক্তিশালী ও সুস্থিত বন্ধন(Bond) সৃষ্টি করতে পারে।
একই যৌগের পরমাণুসমূহের মধ্যে বন্ধন সৃষ্টির মাধ্যমে বিভিন্ন ধরনের শিকল গঠনের ধর্মকে ক্যাটিনেশন বা শৃঙখল গঠন বলে।
অথবা, যে ধর্মের জন্য কার্বন পরমাণুগুলি সমযোজী বন্ধনের (এক-বন্ধন, দ্বি-বন্ধন, ত্রি-বন্ধন) সাহায্যে পরস্পর যুক্ত হয়ে সুস্থিত কার্বন শৃঙ্খল গঠন করে, কার্বন পরমাণুর সেই বিশেষ ধর্মকে শৃঙখল গঠন বা ইংরেজি পরিভাষায় ক্যাটিনেশন বলে।
নগ্নবীজী উদ্ভিদ

যে সকল উদ্ভিদের ফুল ও বীজ হয় কিন্তু ফুলে গর্ভাশয় নেই বলে ফল উৎপন্ন হয় না বিধায় বীজ নগ্ন অবস্থায় থাকে, তাদের নগ্নবীজী বা ব্যক্তবীজী উদ্ভিদ (Gymnosperm) বলে। যেমন— সাইকাস, পাইনাস ইত্যাদি । নগ্নবীজী উদ্ভিদ সবীজ (Spermatophyta) উদ্ভিদগুলোর মধ্যে প্রাচীন।পৃথিবীর বৃহত্তম উচ্চতম উদ্ভিদ 'Sequia gigantea' এ গোষ্ঠীর ই অন্তর্ভুক্ত একটি উদ্ভিদ।
গ্রিক শব্দ "Gymnos" = নগ্ন ও "spermos" = বীজ থেকে "Gymnospermae" শব্দটি উদ্ভূত হয়েছ। এদের দেহ স্পোরোফাইট ও অসমরেণুপ্রসূ। রেণু বা স্পোর (spore) বিশেষ ধরনের পত্রে উৎপন্ন হয়। স্পোর বা রেণু যেসকল পত্রে উৎপন্ন হয় সেই পত্রগুলোকে রেণুপত্র বা স্পোরোফিল (sporophyll) বলে। স্পোরোফিল ঘনভাবে সজ্জ্বিত হয়ে কোণ বা স্ট্রোবিলাস গঠন করে।নগ্নবীজী উদ্ভিদের গ্যামেটোফাইট অত্যধিক সংক্ষিপ্ত।নিষেকের পূর্বেই হ্যাপ্লয়েড সস্য (endosperm) উৎপন্ন হয়। এতে সুস্পষ্ট ও নিয়মতি,অসম আকৃতির জনুক্রম বিদ্যমান।
এগুলোর নির্দিষ্ট কোনো আকার,আকৃতি নেই।
বিশ্বে ৮৩ টি গণের অন্তর্ভুক্ত ৭২১টি প্রজাতির সন্ধান পাওয়া গেছে। তবে বাংলাদেশে ৪ গণের অন্তর্ভুক্ত মাত্র ৬টি প্রজাতি প্রাকৃতিকভাবে জন্মাতে দেখা যায়।
এগুলো হলো,
"Gnetum montenum," "Gnetum latifolium, Gnetum oblongum, Cycas pectinata, Pinus contorta, Podocarpus macrophyllus"
চর পাকেরদহ ইউনিয়ন

চর পাকেরদহ বাংলাদেশের জামালপুর জেলার মাদারগঞ্জ উপজেলার অন্তর্গত একটি ইউনিয়ন।
চরপাকেরদহ ইউনিয়ন মাদারগঞ্জ উপজেলায় অবস্থিত।এই ইউনিয়নের উত্তরে ইসলামপুর উপজেলা, দক্ষিণে বালিজুড়ী ইউনিয়ন, পূর্বে করইচূড়া ইউনিয়ন ও পশ্চিমে বগুড়া জেলা অবস্থিত।
উক্ত ইউনিয়নে ১২ টি গ্রাম নিয়ে গঠিত,গ্রাম সমূহ হলোঃ
শিক্ষার হার : ৫৪% 
শিক্ষা প্রতিষ্ঠানঃ
১৯.৪২ বর্গ কিলোমিটার 
৪০১২৯ জন
বর্তমান চেয়ারম্যান-বদরুল আলম সরদার
জননকোষ

জননকোষ বা যৌন কোষ বা গ্যামেট (; এসেছে প্রাচীন গ্রিক γαμετή থেকে "গ্যামেটে" থেকে গ্যামিন অর্থ "বিয়ে করা") হল একটি হ্যাপ্লয়ড কোষ যা অন্য হ্যাপ্লয়ড কোষের সঙ্গে একীভূত হয়ে নিষিক্তকরণের মাধ্যমে প্রাণীর যৌন প্রজনন ঘটায়। যে প্রজাতিগুলিতে দুই অঙ্গসংস্থানে পৃথক গ্যামেট তৈরি হয় এবং যারা কেবল এক প্রকারের উৎপাদন করে, তারা স্ত্রী জাতীয় কোনও একক উদ্ভিদের বৃহদাকারের গেমট তৈরি করে - যাকে ডিম্বকোষ বলা হয় এবং পুরুষ জাতীয় ছোট ট্যাডপোল ধরনের শুক্রাণু তৈরি করে। সংক্ষেপে একটি জননকোষ হল একটি ডিম্ব কোষ (স্ত্রী গ্যামেট) বা একটি শুক্রাণু (পুং গ্যামেট)। এটি আনিসোগ্যামি বা হিটারোগ্যামির উদাহরণ, যে অবস্থায় স্ত্রীলোক এবং পুরুষরা ভিন্ন আকারের গ্যামেট তৈরি করে (এটি মানুষের ক্ষেত্রে; মানুষের ডিম্বকোষ একটি মানব শুক্রাণু কোষের প্রায় ১,০০,০০০ গুণ )।
রাজমন্দ্রয় বিমানবন্দর

রাজামুন্দ্রী বিমানবন্দর (আইএটিএ: আরজেএ, আইসিএও: ভরি) ভারতের অন্ধ্রপ্রদেশ রাজ্যের রাজামুন্দ্রী শহর থেকে ১৮ কিলোমিটার (১১ মাইল) উত্তরে মধুরোপুদিতে অবস্থিত। ১৯৮৫-১৯৯৪ সময়কালে, এটি বায়ুদূত কর্তৃক ব্যবহৃত হত। ওএনজিসি'র হেলিকপ্টারগুলি তেল অনুসন্ধান অপারেশন এবং অন্যান্য সরকারী সংস্থাগুলির জন্যও বিমানবন্দরটি ব্যবহৃত হয়। ২০১৭-২০১৮ সালের যাত্রী পরিবহনের হিসাবে কাডাপা বিমানবন্দর হল অন্ধ্রপ্রদেশের ৪ তম ও ভারতের ৫0 তম ব্যস্ত বিমানবন্দর। 
ব্রিটিশ যুগে বিমানবন্দরটি নির্মিত হয়েছিল এবং এটি ৩৬৬ একর (১৪৮ হেক্টর) এলাকায় গড়ে উঠেছে। বিমানবন্দরটিতে বায়ুদূত দ্বারা বিমান পরিচালনা করা হয় ১৯৮৫ থেকে ১৯৯৪ সাল পর্যন্ত এবং ১৯৯৫ সালে ভিআইএফ এয়ারওয়েজের মাধ্যমে বিমান পরিচালিত হয়। অন্ধ্রপ্রদেশ সরকার বিমানবন্দরের আধুনিকীকরণের জন্য ২০০৭ সালের ফেব্রুয়ারি মাসে ভারতের বিমানবন্দর কর্তৃপক্ষ (এএআই) -এর সাথে ২৩ কোটি টাকা (৩.৬ মিলিয়ন মার্কিন ডলার) চুক্তি স্বাক্ষরিত হয়। ২০১১ সালে ₹ ৩৮ কোটি টাকা (মার্কিন ডলার ৬.০ মিলিয়ন মার্কিন ডলার) খরচে ১৫০ জন যাত্রী ধারণের জন্য নতুন টার্মিনাল ভবন এবং একটি কন্ট্রোল টাওয়ার নির্মাণ করা হয়। ১৬ মে ২০১২ সালে নতুন টার্মিনালটি উদ্বোধন করা হয়। এএআই এয়ারবাস এ৩২০, এয়ারবাসএ -৩২১-এর মতো বিমানের অবতরণে সক্ষম করার জন্য ১,৭৪৯ মিটার (৫,৭৩৮ ফুট) থেকে ৩,১২৫ মিটার (১০,২৫৩ ফুট) পর্যন্ত বিদ্যমান রানওয়েটি সম্প্রসারণ করছে। এই সম্প্রসারণের জন্য প্রায় ৮০০ একর জমি অধিগ্রহণ করা হয়েছে। সীমিত রানওয়ে দৈর্ঘ্য দ্বারা, বিমানসংস্থাগুলি ছোট ৭০ টি আসন বিশিষ্ট টর্মা-সাপোর্ট বিমান যেমন এটিআর ৭২ এবং কিউ -৪০০ পরিচালনা করে বিমানবন্দরটি থেকে।
রোয়ান ব্লানচার্ড

রোয়ান ব্লানচার্ড (জন্ম অক্টোবর ১৪, ২০০১) একজন মার্কিন অভিনেত্রী। তিনি জনপ্রিয় শিশুতোষ মার্কিন টেলিভিশন চ্যানেল ডিজনি চ্যানেল-এ প্রচারিত হাস্যরস মূলক ধারাবাহিক "গার্ল মিটস ওয়াল্ড"-এ তার ভূমিকা "রাইলি ম্যাথিউস" এর জন্য বিশেষ ভাবে পরিচিত। এই ধারাবাহিকটি মূলত ২০১৪ সাল থেকে ২০১৭ পযন্ত প্রচার করা হয়। এছাড়াও তিনি মার্কিন চেলিভিশন চ্যানেল এবিসিতে প্রচারিত হাস্যরস দৃশ্যকাব্যের ধারাবাহিক "দ্য গোল্ডবার্গস"-এ "জ্যাকি" ভূমিকায় হাজির হয়েছেন।
ব্লানচার্ডের জন্ম, মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে, এলিজাবেথ এবং মার্ক ব্লানচার্ড-বুলবল দম্পতির পরিবারে, যারা মূলত পেশায় যোগব্যায়াম প্রশিক্ষক। তার দাদা মধ্যপ্রাচ্য থেকে আগত একজন অধিবাসী ছিলেন, বিশেষ করে যিনি আরমেনীয় বংশধর ছিলেন, এবং তার তার দাদী ইংরেজ, ড্যানিশ, এবং সুইডিশদের বংশধর ছিলেন। তার নাম, মার্কিন লেখিকা এনি রাইস এর উপন্যাস "দ্য হুইচিং হাওয়ার"-এর একটি চরিত্রের নাম অনুযায়ী রাখা হয়েছে। রোয়ানের দুজন কনিষ্ঠ সহোদর রয়েছে, তারা হলেন কার্মেন এবং শন।
ব্লানচার্ড মাত্র পাচঁ বছর বয়সে অভিনয় করা শুরু করেন। ২০১০ সালে, রোয়ান রোমান্টিক এবং হাস্যরস দৃশ্যকাব্যের মার্কিন চলচ্চিত্র "দ্য ব্যাক-আপ প্লান" এ মোনা নামক চরিত্রের কন্যা হিসেবে অভিনয় করেন, এছাড়াও মার্কিন শিশুতোষ চ্যানেল ডিজনি জুনিওর এর ডিজনি জুনিওর নিজেস্ব ধারাবাহিক "ড্যান্স-এ্য-লট রোবট"-এ চেটলিন নামক মূল ভূমিকায় অভিনয় করেন। ২০১১ সালে, তিনি মার্কিন গুপ্তচরের অভিযান ভিত্তিক চলচ্চিত্র ""-রেবেকা উইসন, এবং হাস্যরস চলচ্চিত্র "লিটল ইন কমন"-এ রিকুয়েল প্যাচিকো ভূমিকায় অভিনয় করেন। ২০১৩ সালের জানুয়ারী মাসের শেষ দিকে, ব্লানচার্ড মার্কিন শিশুতোষ টেলিভিশন চ্যানেল ডিজনি চ্যানেল-এ প্রচারিত হাস্যরস মূলক ধারাবাহিক গার্ল মিটস ওয়াল্ড-এ "রাইলি ম্যাথিউস"  ভূমিকায় অভিনয় শুরু করেন। এছাড়াও তিনি ধারাবাহিকটির শিরোনামিক গানটি তার সাথে অভিনয় করা ধারাবাহিকটির পার্শ অভিনেত্রী এবং জনপ্রিয় মার্কিন গায়িকা সাবরিনা কার্পেন্টার-এর সাথে গেয়েছিলেন। এই দুইটি নামমাত্র চরিত্র হল পূর্বে প্রচারিত মার্কিন হাস্যরস ধারাবাহিক "বয় মিটস ওয়াল্ড" এর দুটি চরিত্র করি এবং তোপাঙ্গার কন্যা। তিনি ডিজনি চ্যানেল দ্বারা সৃষ্ট গানের দল ডিজনি চ্যানেল সার্কেল অব স্টারস এর সক্রিয় একজন সদস্য। In
২০১৬ সালে ঘোষণা করা হয় যে, ব্লানচার্ড মার্কিন লেখিকা মেডেলিন ল 'ইঙ্গেল এর কল্পবিজ্ঞান এবং কল্পনাপ্রবণ উপন্যাস "এ্য রিঙ্কল অব টাইম" এর চলচ্চিত্র সংস্করণে অভিনয় করছেন; চলচ্চিত্রটির চিত্রায়নের কাজ নভেম্বর মাসে শুরু হওয়ার কথা ছিল। যেটি ২০১৮ সালে মুক্তি পাওয়ার কথা রয়েছে। 
রোয়ান ব্লানচার্ড নারীবাদ, মানবাধিকার এবং বন্দুক সহিংসতার মত ক্ষেত্র সমূহে একজন প্রকাশ্য সক্রিয়তাবাদী ব্যক্তি। যদিও এই বিষয়ে তার বেশিরভাগ মন্তব্যগুলো সামাজিক যোগাযোগ মাধ্যম টুইটার এবং টাম্বলার-এ পোস্ট করা হয়েছে। তিনি #টিমহানফরসি নামক একটি নারীবাদী প্রচারণা অভিযানের অংশ হিসেবে জাতিসংঘ মহিলা এবং মার্কিন জাতীয় কমিটির বার্ষিক সম্মেলন সমূহে বক্তৃতা প্রদান করেছেন। 
২০১৬ সালে সামাজিক যোগাযোগ মাধ্যম টুইটারে একের পর এক ধারাবাহিক টুইট বার্তায়, তিনি নিদৃষ্ট করেন যে, যদিও পূর্বে তিনি "শুধু মাত্র ছেলেদের পছন্দ করতেন", তার "যে কোন কোন লিঙ্গের মানুষকে পছন্দ করার অধিকার রয়েছে" এবং তাই তিনি নিজেকে একজন কুইয়ার হিসেবে চিহ্নিত করেছেন।